Христо Смирненски
Той и тя

chitanka.info

Уви, аз колко съм нещастна!

Проклет да бъде онзи час,

когато младостта си красна

със теб, глупако, свързах аз!

Простак, простак си бил безмерен.

Погуби моите мечти…

Какво ме гледаш начумерен?

Кажи: глупак не си ли ти?

— Такъв съм, не отказвам, драга,

кат сляп, понеже тебе взех,

не те познах, уви, веднага,

та станах всякъде за смех.

Пловдив

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.